Astrid Søgnen

Astrid Olaug Søgnen (født 8. november 1951 i Gaular i Sogn og Fjordane) er en norsk litteraturviter og skoleleder. Hun har vært direktør for utdanningsetaten i Oslo fra 2000 til desember 2018.

Søgnen er utdannet cand.philol. ved Universitetet i Oslo,Astrid Søgnen En studie i Amalie Skrams og Victoria Benedictssons litterære produksjonsforhold Hovedoppgave i nordisk - Universitetet i Oslo, 1980 og arbeidet som lektor ved Lillestrøm videregående skole fra 1983 til 1987. I årene 1990–1995 var hun assisterende utdanningsdirektør i Akershus fylkeskommune. Fra 1995 til 1997 var hun statssekretær i Kirke-, utdannings- og forskningsdepartementet (KUF) under Gudmund Hernes. Her hadde hun blant annet ansvarsområde innen omstillings- og reformarbeid knyttet til Reform 94 og Reform 97. I 2000 ble Søgnen hentet fra stillingen som assisterende utdanningsdirektør i Akershus fylkeskommune, til Oslo som direktør for utdanningsetaten i kommunen. 

Som leder av Utdanningsetaten hadde hun ansvar for Norges største kommunale etat med 15 000 ansatte, 90 000 elever og et budsjett på 14 milliarder kroner i 2018.

Hun ledet Kvalitetsutvalget fra 2002 til 2004, et utvalg som la grunnlaget for skolereformen Kunnskapsløftet, også kalt Søgnen-utvalget.

I september 2018 ble hun bedt av det rødgrønne byrådet i Oslo om å forlate stillingen ved 67-års alder den 8. november. Hun gikk over til ny stilling i kommunen etter avtale med byrådet.

 Referanser  

 Eksterne lenker 



Kategori:Norske pedagoger
Kategori:Norske skoleledere
Kategori:Norske direktører
Kategori:Statssekretærer fra Ap
Kategori:Personer fra Gaular kommune
Kategori:Alumni fra Firda videregående skole
Kategori:Alumni fra Universitetet i Oslo